ΓΡΑΠΤΗ ΕΡΩΤΗΣΗ P-2580/99

υποβολή: Umberto Bossi (TDI) προς την Επιτροπή

(16 Δεκεμβρίου 1999)

Θέμα: Κοινοτικό πρόγραμμα ECIP

Το ευρωπαϊκό πρόγραμμα ECIP συνάντησε τεράστια επιτυχία, με περισσότερα από 3 δισ. ευρώ που διέθεσε η Επιτροπή για τη συγχρηματοδότηση των δράσεων που προβλέπονται από τις Facility 1, 2, 3 και 4.

Μετά από την εσωτερική αναδιοργάνωση της Επιτροπής, οι διαδικασίες επιλογής και αξιολόγησης των προγραμμάτων που έχουνποβληθεί παρουσίασαν σημαντική επιβράδυνση η οποία οδήγησε, εδώ και μερικούς μήνες, στην αναστολή των χρηματοδοτήσεων των σχεδίων που έχουν ήδη εγκριθεί από την ίδια την Επιτροπή, παρά την διαθεσιμότητα των πιστώσεων.

Επιπλέον, η προσεχής λήξη της ισχύος του κανονισμού του Συμβουλίου και η γενική αναδιοργάνωση των προγραμμάτων ενίσχυσης των επενδύσεων στις τρίτες χώρες θα επιβραδύνουν ενδεχομένως περαιτέρω τον χρόνο αναμονής των δικαιούχων που, μεταξύ άλλων, δεν ενημερώνονται για το χρονοδιάγραμμα της διαδικασίας.

Βάσει των ανωτέρω, ερωτάται η Επιτροπή:

1. Εάν σκοπεύει να ενημερώσει τους πολίτες για την απόφαση αναστολής των χρηματοδοτήσεων, για τους λόγους αυτής της αναστολής και για τα μέτρα που πρόκειται να ληφθούν για την επίσπευση των διαδικασιών"

2. εάν σκοπεύει να προβλέψει την καταβολή των χρηματοδοτήσεων για προγράμματα που έχουνποβληθεί και/ή εγκριθεί κατά τη διάρκεια του 1999"

3. ποιές εγγυήσεις σκοπεύει να παράσχει στους δικαιούχους των προγραμμάτων που έχουν ήδη κατατεθεί (και που αναμένουν να αξιολογηθούν) και εκείνων που έχουν ήδη επιλεγεί, για μια ταχεία επίλυση των προβλημάτων που προαναφέραμε"

4. εάν έχει προβλέψει την ανανέωση του προγράμματος ECIP ή την αντικατάστασή του από άλλο πρόγραμμα"

5. εάν έχουν προβλεφθεί μεταβατικά μέτρα που εγγυώνται τη συνέχιση των διαφόρων φάσεων της διαδικασίας.

Κοινή απάντηση του κ. Patten εξ ονόματος της Επιτροπής στις γραπτές ερωτήσεις P-2580/99 και E-2599/99

(24 Ιανουαρίου 2000)

Τα τελευταία χρόνια, έχουν συσσωρευθεί οι καθυστερούμενοι εκκρεμείς φάκελοι του προγράμματος European Communities Investment Partners (ECIP). Για τον λόγο αυτόν αποφασίστηκε στις αρχές του 1999 να δώσει προτεραιότητα η Επιτροπή στη χρήση των περιορισμένων πόρων της για το κλείσιμο τωνπαρχουσών συμβάσεων καταβάλλοντας τις εκκρεμείς πληρωμές και με ανάκτηση των αχρησιμοποίητων και επιστρεπτέων κεφαλαίων του ECIP.

Η Επιτροπή αποφάσισε πρόσφατα να προτείνει στο Συμβούλιο και το Κοινοβούλιο να εξακολουθήσει να ισχύει ο κανονισμός του ECIP για μεταβατική περίοδο ενός έτους έως τις 31 Δεκεμβρίου 2000 ώστε να επιτραπεί η επιχειρησιακή παρακολούθηση των ενεργειών που έχουν ήδη χρηματοδοτηθεί και η τροποποίηση των συμβάσεων που έχουν ήδηπογραφεί καθώς και να χορηγηθεί τεχνική βοήθεια ώστε να εξασφαλισθεί η ολοκλήρωση και η περάτωση των τρεχουσών ενεργειών. Τα νέα προγράμματα δεν θα χρηματοδοτηθούν μετά από τις 31 Δεκεμβρίου 1999, ενώ οι αιτήσεις χρηματοδότησης που δεν αποτέλεσαν αντικείμενο επίσημης έγκρισης της Επιτροπής πριν από εκείνη την ημερομηνία θα επιστραφούν στουςποψηφίους.

Το 2000, θα ολοκληρωθεί μια ανεξάρτητη αξιολόγηση του ECIP που θα επιτρέψει στην Επιτροπή να καθορίσει μια πιο συντονισμένη στρατηγική για τα διάφορα όργανα που προορίζονται να προωθήσουν τις επενδύσεις στις αναπτυσσόμενες χώρες.